**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **VI. volebné obdobie**

 Číslo: 1078/2012

**61a**

# S p r á v a

#

o výsledku rokovania Výboru Národnej rady Slovenskej republiky pre hospodárske záležitosti o návrhu na voľbu predsedu Úradu pre verejné obstarávanie (tlač **61**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podľa § 110 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov predsedu úradu volí a odvoláva na návrh vlády Slovenskej republiky Národná rada Slovenskej republiky.

Predseda Národnej rady Slovenskej republiky rozhodnutím z 29. mája 2012 č. 55 pridelil návrh vlády na voľbu predsedu Úradu pre verejné obstarávanie (tlač **61**) na prerokovanie Výboru Národnej rady Slovenskej republiky pre hospodárske záležitosti s tým, že Národnej rade Slovenskej republiky podá správu o výsledku prerokovania uvedeného materiálu a predloží návrh uznesenia Národnej rady Slovenskej republiky.

Výbor pridelený materiál prerokoval na 4. schôdzi 12. júna 2012 za účasti zástupcu Úradu vlády SR a kandidátky na funkciu predsedníčky Úradu pre verejné obstarávanie pani Zity Táborskej. Spravodajcom výboru bol poslanec Alojz Přidal.

Uznesením z 12. júna 2012 č. 27 výbor vyslovil súhlas s predloženým návrhom a odporúčal Národnej rade Slovenskej republiky

zvoliť Zitu Táborskú za predsedníčku Úradu pre verejné obstarávanie

vykonať akt voľby v súlade s príslušnými ustanoveniami zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov (zo 17. júna 2011) verejným hlasovaním, použitím technického zariadenia v rokovacej sále.

Súčasne výbor poveril poslanca Alojza Přidala, spravodajcu výboru, podať Národnej rade Slovenskej republiky správu o výsledku rokovania spolu s návrhom uznesenia.

Bratislava 12. júna 2012

Ján **H u d a c k ý** v.r.

predseda Výboru NR SR pre

hospodárske záležitosti

###### Národná rada Slovenskej republiky

##### N á v r h

U z n e s e n i e

## Národnej rady Slovenskej republiky

číslo .................. z .....................

k návrhu vlády na voľbu predsedu Úradu pre verejné obstarávanie (tlač **61**)

###### Národná rada Slovenskej republiky

podľa § 110 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

na návrh vlády Slovenskej republiky

**z v o l i l a**

Zitu  **T á b o r s k ú**

za predsedníčku Úradu pre verejné obstarávanie.